Berlingske Tidende, 1769-06-12
London, den 28de April. Dronningen har i nogle Dage holdt Cabinettet, formedelst en for tidlig Needkomst, men er nu igien restitueret. - Kongen har endnu fast daglig den Fornøyelse at faae Adresser, som forsikkre Ham om adskillige Provincers, Byers og Stæders Hengivenhed i Riget. Men paa den anden side er Hs. M. meget bekymret over den Opførsel, som Almuen her viser ved en og anden Leylighed. - Den 25de, i en stor Forsamling af denne Stads Borgerskab, forelagde man dem de berømteste Juristers indhentede Betænkninger om Hr. Wilkes Valg til Oldermand; som af dem havde meent, at Jndbyggerne i det Quarteer, som havde valgt ham, havde Ret dertil; men de havde intet udladt sig om den Ret, som det Londonske Borgerskab skulde have til at vægre at optage ham blant sig, Tre andre havde meent, at Wilkes ikke kunne blive valgt til denne Værdighed. Derefter blev foreslaaet, at man skulde bekiendtgiøre Hr. Wilkes, at han var vedbørligen valgt, Men det benægtende Parti blev størst. - J Gaar begave sig 30 Borgere, af de fornemmeste, hen til Lord=Majoren, at begiære en General=Forsamling, for at forenes om en ydmyg og alvorlig Forestilling til Kongen om Nationens Besværinger &c. Lord=Majoren begiærte Tid til at give sit Svar. Ligesaa har man i Gaar en Forsamling af meere end 1000de af Vælgerne i Middlesser, forelæst en meget ydmyg Forestilling til Kongen, indeholdende bittre Klager over de indførte Nyheder mod Folkets Friheder og Privilegier i Almindelighed, og mod Vælgernes af denne Province i Særdeleshed, bedende Hs. M. at ville forskaffe dem og hele Nationen sine Besværinger afhiulpe, som der stykkeviis opregnes. Den blev underskrevet af mere end 5000, og en Deputation blev udnævnet at overlevere Kongen den den 3die i neste Maaned; og alle de øvrige bleve anmodede, ikke paa den Dag at nærme sig til St. James, for at undgaae Bebrey, delse af en oprørisk Hob &c., og man anbefalede meget alvorligen god Orden og Velanstændighed ved denne Leylighed. - Den 21de overleverede Lord=Majoren og Borgerskabet her i Staden til den Kongel. Danske Minister her, Baron v. Diede, denne Stads Borger=Ret i en kunstig udarbeydet Guld=Daase, samt Mester Brev paa at være Mester i Guldsmede Lauget, for at oversende samme til Hs. Majest. Kongen, sin Herre. Den 2den May. Keiseren af Marocco besværger sig høyligen over den Portugisiske Gouverneurs Opførsel i Mazagan; han har ladet tilstille vort Hof 2de Breve, hvori denne Gouverneur lovede, i Følge Capitulationen at overlevere Pladsen med sit ArtillerieKrigsgeraad a. i den Stand, som den da fandtes. Jmidlertid har han, da han havde bragt sine Folk og alt hvad der forefandtes af Betydenhed om Bord, ladet Fæstningsværkerne sprænge og ruineret Pladsen. - J Følge den Parlements=Act, hvorved Accorden med det Jndiske Compagnie paa 5 Aar bekræftes, garanteres Compagniet Besiddelsen af sine Erobringer i Jndien i dette Tids=Rum, imod en aarlig Betaling af 400000 Pd. Sterl., som skal afbetales hver 6 Maaneder. Compagniet forpligtes til at udføre hvert Aar til sine Establissementer Engelske Kiøbmands= og Manufactur=Vahre til 380837 Pd. St. Værdie, foruden Krigsgeraad og Mund=Provision, og uden derunder at henregnes sær smaa Pakker, som Compagniet tillader; herom skal det aarlig indlevere i Skat Kammeret en eedelig Fortegnelse, tilligemed en Beregning over Compagniets Gield og reede Penge i Cassen inden og udenlands. - Kongen er i disse Dage præsenteret et kunstigt Uhr, hvorpaa blant andet findes en Viser, som behøver et Aar til at løbe omkring i en Quadrant, hvorpaa ved en Brillant forestilles Solen, som daglig sees at gaae op og need, hvorved er anbragt en bevægelig Horizont, som nøye viser Dagens Forandringer, dog er Uhret ey større end et andet Uhr.